**L u c r a r e s c r i s a**

**Mituri Si Legende – sesiunea A II – A**

**Timisoara , Noiembrie 2011**

**Tema aleasa : Legende/Mituri Vlad Tepes**

**Prof .coordonator : Coman Loredana**

Istoria lui Vlad Tepes este invaluita de mister si legenda, iar adevarul este ca nimeni nu stie unde se termina legenda pentru a lasa loc istoriei. Se spune ca transformarea lui Vlad Tepes in Contele Dracula insetat de sange se datoreaza faptului ca, potrivit obiceiului in acea vreme, invingatorul unei lupte isi potolea setea band sangele celor invinsi.  
Sa fie oare acesta adevarul despre Dracula?

**Vlad Ţepes** a fost o personalitate istorică ieşită din comun şi în acelaşi timp enigmatică, figura sa atrăgând atenţia cronicarilor străini încă din timpul vieţii şi fiind ilustrată în numeroase legende.

Cele mai multe, în număr de treizeci şi cinci, sunt **legendele germane**, tipărite în 1462, în general ostile şi tendenţioase, conţinând multe neadevăruri, legende care au condus la crearea în cele din urmă a unui mit al lui Dracula, exploatat literar şi apoi cinematografic până în zilele noastre.

**Legendele slave**, nouăsprezece “anecdote”, înfăţişează un domnitor justiţiar, pedepsind pe oricine încalcă legea sau nu-i respectă autoritatea:

- unor soli turci care nu-şi descoperă capul în divanul domnesc le bate turbanele în cap folosind cuie, motivând că întăreşte astfel un obicei existent la turci, dar care nu poate fi tolerat în Ţara Românească;

- alungă turcii veniţi într-o invazie, iar pe ostaşii proprii care fugiseră din luptă şi aveau răni pe spate îi omoară, prin tragere în ţeapă;

- pune o cupă de aur pentru băut apă lângă un izvor folosit de toţi, dar nimeni nu îndrăzneşte să o fure;

- văzând iscusinţa lui Ţepeş în luptă, sultanul îi propune să-l ia în slujba sa, dar voievodul român foloseste ocazia pentru a prăda imperiul, întrebându-l apoi dacă nu vrea să-i repete slujba;

- un servitor care se plângea de cadavrele din ţepile lui Vlad că miros urât este înfipt într-o ţeapă înaltă pentru a avea aer;

- solii nepricepuţi sunt pedepsiţi în momentul când nu ştiu să răspundă corect, iar răspunsul dat stăpânilor este că trebuia să trimita alţi oameni, mai învăţaţi.

Se spune că tragerea în ţeapă era pedeapsa favorită a lui Dracula, dar, la acea vreme, el nu era, desigur, singurul care o folosea. La acest mod de pedepsire recurgeau şi unii principi germani sau spanioli. Ţepeş aplica această pedeapsă boierilor, hoţilor şi criminalilor, turcilor, saşilor şi tuturor acelora care unelteau împotriva lui. Nu o dată s-a întâmplat să se vadă o pădure întreagă de oameni traşi în ţeapă în preajma cetăţii Târgovişte, capitala de atunci a Ţării Româneşti.   
  
Îngroziţi de aceste atrocităţi, negustorii saşi au tipărit cărţi şi pamflete în care relatau despre cruzimea lui Vlad. Aceste broşuri au ajuns şi în Germania şi vestul Europei, unde Dracula a ajuns să fie cunoscut ca un tiran sângeros.   
  
În 1897, scriitorul irlandez Bram Stoker a publicat “Dracula”, care l-a făcut pe Vlad Ţepeş celebru în întreaga lume. Stoker a citit povestirile despre Dracula, publicate în secolele XV - XVI şi a fost şocat de actele de cruzime ale acestuia. S-a hotărât să şi-l aleagă drept personaj principal. A citit şi câteva cărţi despre Transilvania (această denumire are origine latină şi înseamnă “ţara de dincolo de păduri”) şi s-a gândit că această ţară “exotică” ar fi un cadru potrivit pentru faptele lui Dracula. De fapt, Stoker s-a folosit de Vlad doar ca sursă de inspiraţie, deoarece în romanul său, Dracula nu este domnitorul Vlad Ţepeş, ci un conte transilvănean care trăia într-un castel misterios, unde îşi ademenea victimele. Povestea sa se petrece în zona Bistriţei, iar castelul său se află lângă pasul Bârgău (în munţii Carpaţi). Deoarece Stoker nu a vizitat niciodată Transilvania, majoritatea locurilor şi întâmplărilor reprezintă pură ficţiune. Legenda şi adevărul istoric despre Dracula se împletesc astazi şi sunt păstrate vii prin faptul că numele său se leagă acum de o serie de obiective turistice, cum ar fi mănăstirea de la Snagov, sau Castelul Bran de lângă Braşov.

****